“Real Madrid” “Sevilya” safida javlon urayotgan sobiq futbolchisini ortga qaytarmoqchi

“Sevilya” yarim himoyachisi Pablo Sarabiya klubni o‘zgartirishi mumkin. Bu haqda Defensa Central nashri xabar beradi.

Madridning “Real” klubi “Sevilya” yarim himoyachisi Pablo Sarabiyaga qiziqish bildirmoqda. Manbada aytilishicha, Madridliklar futbolchi uchun shartnoma bo‘yicha 18 million evro to‘lashi kerak. Qayd etish joiz, Sarabiya avvalroq(2009—2011-yillarda)“Real”ning ikkinchi jamoasi — “Kastilya” safida to‘p surgan.
Joriy mavsumda Sarabiya La Liga bahslarida “Sevilya” tarkibida 16 o‘yinda maydonga tushib, 6 ta golga mualliflik qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!